Модул
Съдържание
Индекс 🔎︎

# Навигация и избиране с клавиатурата

Чрез клавиатурата можете да извършвате навигация в документа, както и да избирате елементи от него.

- За да преместите курсора, натиснете съответния клавиш или клавишна комбинация от долната таблица.

- За да изберете знаците под преместващия се курсор, освен това задръжте клавиша Shift при преместването на курсора.

Клавиш | Функция | +клавиша Commandклавиша Ctrl
Клавиши със стрелки наляво и надясно | Местят курсора с по един знак наляво или надясно. | Местят курсора с по една дума наляво или надясно.
Клавиши със стрелки нагоре и надолу | Местят курсора с по един ред нагоре или надолу. | (Command+OptionCtrl+Alt ) Местят текущия абзац нагоре или надолу.
Home | Премества курсора в началото на текущия ред. | Премества курсора в началото на документа.
Home в таблица | Премества курсора в началото на съдържанието на текущата клетка. | Премества курсора в началото на съдържанието на текущата клетка. Натиснете отново, за да преместите курсора в първата клетка от таблицата. Натиснете още веднъж, за да преместите курсора в началото на документа.
End | Премества курсора в края на текущия ред. | Премества курсора в края на документа.
End в таблица | Премества курсора в края на съдържанието на текущата клетка. | Премества курсора в края на съдържанието на текущата клетка. Натиснете отново, за да преместите курсора в последната клетка от таблицата. Натиснете още веднъж, за да преместите курсора в края на документа.
PgUp | Превърта с една страница нагоре. | Премества курсора в горния колонтитул.
PgDn | Превърта с една страница надолу. | Премества курсора в долния колонтитул.

Теми, свързани с показаната

Клавишни комбинации за LibreOffice Writer

Общи клавишни комбинации в LibreOffice

Режими на избиране