Модул
Съдържание
Индекс 🔎︎

# Сливане и центриране на клетките

Обединява избраните клетки в една или разделя слети клетки. Центрира съдържанието на клетките.

За достъп до тази команда...

Изберете Форматиране - Сливане на клетки - Сливане и центриране на клетките

Слятата клетка получава името на първата клетка на оригиналната област от клетки. Слетите клетки не могат да бъдат сливани по-нататък с други клетки. Областта трябва да образува правоъгълник – не се поддържат несвързани области.

Ако сливаните клетки имат съдържание, се показва диалогов прозорец за потвърждение.

Налице са три възможности:

- Преместване съдържанието на скритите клетки в първата клетка: настоящото съдържание на скритите клетки се обединява в първата клетка, а скритите се изпразват; резултатите на формулите, цитиращи скритите клетки или първата клетка, се променят.

- Запазване съдържанието на скритите клетки: съдържанието на скритите клетки се запазва; резултатите на формулите, цитиращи тези клетки, не се променят.

- Изтриване съдържанието на скритите клетки: съдържанието на скритите клетки се премахва; резултатите на формулите, цитиращи тези клетки, се променят.

Обединяването на клетки може да доведе до грешки при изчисляване на формулите в таблицата.