Модул
Съдържание
Индекс 🔎︎

# Редактиране

Менюто съдържа команди за редактиране съдържанието на текущия документ.

## Отмяна

Отменя последната команда или последния въведен текст. За да изберете командите, които желаете да отмените, щракнете върху стрелката до иконата Отмяна в лентата Стандартни.

## Възстановяване

Анулира действието на последната команда Отмяна. За да изберете стъпката на Отмяна, която искате да анулирате, щракнете върху стрелката до иконата Възстановяване в лентата Стандартни.

## Повтаряне

Повтаря последната команда. Тази команда е достъпна в Writer и Calc.

## Изрязване

Премахва избраното и го копира в клипборда.

## Копиране

Копира избраното в клипборда.

## Поставяне

Вмъква съдържанието на клипборда в позицията на курсора, заменяйки избраните текст и обекти, ако има такива.

## Специално поставяне

Вмъква в текущия файл съдържанието на клипборда в зададен от вас формат.

## Избор - всички

Избира цялото съдържание на текущия файл, рамка или текстов обект.

## режим на избор

Изберете режим на избор от подменюто: нормален режим на избор или блоков режим на избор.

## Режим на избиране

Можете да разрешите курсор за избиране в документ само за четене или в помощта. Изберете Редактиране - Избор на текст или отворете контекстното меню на документ само за четене и изберете Избор на текст. Курсорът за избиране не мига.

## Режим „Свободен курсор“

Позволява на потребителя да щракне в началото, средата или края на произволен допустим текстов ред на страницата и да започне да въвежда.

## Търсене

Превключва видимостта на лентата Търсене за търсене на текст или навигация по елементи в документа.

## Търсене и замяна

Търси или заменя текстове или формати в текущия документ.

## Преминаване към страница

Отваря прозореца Навигатор, така че да можете да въведете номер в брояча Номер на страница.

## Следене на промените

Показва наличните команди за следене на промени във файла.

## Хипервръзка

Отваря диалог, в който можете да създавате и редактирате хипервръзки.

## Бележка под линия/в края

Редактира котвата на бележка под линия или бележка в края. Щракнете пред бележката и изберете тази команда.

## Елемент от указател

Редактира избрания запис на указател. Щракнете пред или върху записа на указател и изберете тази команда.

## Библиографски запис

Редактира избрания библиографски запис.

## Полета

Отваря диалогов прозорец, в който можете да редактирате свойствата на поле. Щракнете пред полето и изберете тази команда. В диалоговия прозорец може да използвате бутоните със стрелки, за да се прехвърляте към предишно или следващо поле.

## Връзки

Позволява ви да редактирате свойствата на всяка връзка в текущия документ, включително пътя към файла източник. Тази команда не е достъпна, ако текущият документ не съдържа връзки към други файлове.

## ImageMap

Позволява ви да прикрепвате URL към определени области върху графика или група от графики. Група от една или няколко чувствителни области се нарича чувствително изображение (ImageMap).

## Обект

Позволява редактирането на избран обект във файла, който е бил вмъкнат с командата Вмъкване - Обект.

## Смяна на БД

Смяна на източниците на данни за текущия документ. За да се показват правилно съдържанията на вмъкнатите полета, заместващата база от данни трябва да съдържа полета с идентични имена.

## Редактиране на файл

Използвайте иконата Редактиране на файл, за да активирате и деактивирате режима на редактиране.